OpenLLM-France/wikimedia huggingface dataset:
# Coca de verdures de temporada

Aquesta és una coca que pren com a base la massa de la coca de pasta bona. És una coca que es pot fer tot l'any amb les verdures que disposem, però guanya molt a l'estiu amb verdures i hortalisses de temporada, com ara els pebres, les tomaques, carabassins o les albergínies, que estan molt més gustoses.

## Ingredients

* Pasta bona (de 500 g de farina)
* 750 g de verdures (aproximadament)
* 2-3 alls
* Oli d'oliva
* Sal
* Pebre roig

## Estris necessaris

* Paella, cassola o calder fondo
* Ganivet
* Cullera

## Electrodomèstics necessaris

* Foguer de butà (o vitroceràmic, inducció...)

## Preparació

Primer rentarem i tallarem en daus les verdures. A continuació, en un poc d'oli sofregirem els alls laminats i quan comencen a daurar-se afegirem un poc de pebre roig i les verdures que tinga'm disponibles, caldrà fer una bona combinació perquè quede més gustosa.
Afegirem primer les verdures que necessiten més temps de cuita, com ara la ceba o el pebre, i després les que necessiten menys, com el carabassí o l'albergínia. Ho deixem cuinar sense parar de remenar fins que estiguen les verdures cuites, aproximadament 15 - 20 minuts a foc mitjà, i quan estiga cuit, tastem de sal i rectifiquem, si cal.
Escampem el sofregit que hem fet per damunt de la massa que ja tenim estirada a la llauna o safata per al forn i, després de deixar-la reposar uns 20 minuts, la cuinem al forn uns 20-25 minuts a 180-200 °C, fins que la vora de la pasta estiga seca, però sense que arribe a cremar-se.
Consells:
* El sofregit quan es posa damunt de la pasta, no ha d'estar calent.
* Quan estiga la coca feta es pot afegir per damunt ou dur ratllat, tonyina, tonyina negra o bonítol.
# Coca de pasta bona

Es tracta de la massa per preparar un menjar típic valencià, la coca, els ingredients varien un poc depenent del poble o la comarca on es prepare. Una vegada preparada la massa, es pot fer de moltes formes, canviant el recapte que se li posa, com ara de tomaca i pebre, ceba i pésols, espinacs, o verdures de temporada, i afegir complements com la tonyina, tonyina de sorra o negra, ou dur, bonítol, sardines o embotit.

## Ingredients

* 500 g de farina de blat.
* 50 g de llevat.
* 1/2 got d'oli d'oliva.
* 1/2 got d'aigua (o un poc més, depenent de la farina).
* Sal
* 1 ou batut (opcional)
* Suc de taronja (opcional, substituint part de l'aigua)

## Estris necessaris

* Safa o galleda per pastar.
* Got
* Safata per al forn.

## Electrodomèstics necessaris

* Forn.

## Preparació

Primer posem l'oli, l'aigua i un grapadet de sal a la safata, desfem el llevat amb un poc de farina, i a continuació afegim la farina, i la mescla de farina amb llevat a la safata i ho pastem. Sabrem quan està preparada quan la massa deixe d'apegar-se a les mans.
Una vegada deixe d'apegar-se, posem un poc de farina al banc i acabem de pastar.
Deixem la massa fermentar en una safata neta i amb un poc de farina empolvorada pel damunt. Ha de reposar perquè puge, durant 2 o 3 hores, depenent de la calor.
Una vegada tenim la massa preparada, l'escampem a la llauna o safata per al forn i la deixem reposar uns minuts més mentre acabem de preparar el sofregit o recapte, que posarem damunt de la massa i esperarem altres 20 minuts abans de cuinar-la. La cuinarem al forn uns 25-30 minuts a 180-200 °C, fins que la vora de la pasta estiga seca, però sense que arribe a cremar-se.
Consell: el sofregit o recapte que se li posa damunt de la pasta, no ha d'estar calent.
# Llibre de cuina/Receptes/Arròs amb faves i carxofes

Es tracta d'un arròs d'hivern que es pot menjar caldós o sec en paella.

## Ingredients

* 400 g d'arròs.
* 1/2 pollastre trossejat.
* 250 g de costelles de porc trossejades.
* 1/2 conill trossejat (opcional).
* 400 g de carxofes.
* 250 g de faves.
* 1 garba d'alls tendres.
* 250 g de tomaca ratllada.
* 100 g de pésols (opcional).
* Safrà.
* Oli d'oliva.
* Sal.
* Aigua.

## Estris necessaris

* Cassola fonda o paella.
* 1 cullera.
* 1 ganivet.
* 1 ratllador.

## Electrodomèstics necessaris

* Foguer de gas adequat a la mida de la paella.

## Preparació

Abans de començar preparem les verdures, trossejant-les i netejant-les, mantenint-les en recipients separats, ja que les afegirem unes darrere de les altres. Afegim oli a la paella i una vegada anivellada, encenem el foc per començar a sofregir la carn al centre. Una vegada estiga ben daurada, l'apartem a les vores de la paella. Seguidament, sofregim els alls tendres i la tomaca, i, a continuació, la resta de verdures, faves, pésols i carxofes, anant amb compte per a que no es cremen. Quan estiguen sofregides les verdures, afegim 3 parts d'aigua per 1 d'arròs i controlem el nivell on queda l'aigua en la paella. Deixem tots els ingredients bullint a foc no massa fort durant 30 - 45 minuts fins que les verdures estiguen cuites. Reposem l'aigua fins al nivell d'abans, afegim l'arròs i el safrà, el distribuïm per tota la paella i tastem i rectifiquem de sal. Deixem coure fins que l'arròs estiga al seu punt.

## Opció arròs caldós

Per a l'arròs caldos, emprarem una cassola fonda i seguirem els passos anteriors, retirant la carn una vegada estiga sofregida, per incorporar-la de nou en el moment d'afegir l'aigua. Per a l'arròs caldós, posarem 4 parts d'aigua per 1 d'arròs.
# Llibre de cuina/Receptes/Coca de ceba i pésols

Aquesta és una coca que pren com a base la massa de la coca de pasta bona. És una coca que es pot fer tot l'any amb pésols congelats o de llauna, però guanya molt amb pésols frescs quan és temporada.

## Ingredients

* Pasta bona (de 500 g de farina)
* 1,5 kg de cebes
* 250 g de pésols
* 2 o 3 alls
* Oli d'oliva
* Sal
* Pebre roig

## Estris necessaris

* Paella, cassola o calder fondo
* Ganivet
* Cullera

## Electrodomèstics necessaris

* Foguer de butà (o vitroceràmic, inducció...)

## Preparació

Per preparar el sofregit que després posarem damunt de la massa de la coca, abans de començar tallem les cebes en juliana, en Tires finetes i llargues (d'uns 3 mm de grossària, i uns 6 cm de llarg),
A continuació, posem l'oli, per cobrir el fons de la paella, i una vegada estiga calent, afegim els alls, la ceba tallada, un poc de pebre roig i sal, i ho sofregim tot durant 30 minuts aproximadament a foc suau, fins que la ceba es quede transparent, quan estiga, tastem de sal i rectifiquem, si cal.
Escampem el sofregit que hem fet per damunt de la massa que ja tenim estirada a la llauna o safata per al forn i, després de deixar-la reposar uns 20 minuts, la cuinem al forn uns 25-30 minuts a 180-200 °C, fins que la vora de la pasta estiga seca, però sense que arribe a cremar-se.
Consells:
* El sofregit o recapte que se li posa damunt de la pasta, no ha d'estar calent.
* Quan estiga la coca feta es pot afegir per damunt ou dur ratllat, tonyina, tonyina negra o bonítol.
# Llibre de cuina/Receptes/Coca de pasta bona

Es tracta de la massa per preparar un menjar típic valencià, la coca, els ingredients varien un poc depenent del poble o la comarca on es prepare. Una vegada preparada la massa, es pot fer de moltes formes, canviant el recapte que se li posa, com ara de tomaca i pebre, ceba i pésols, espinacs, o verdures de temporada, i afegir complements com la tonyina, tonyina de sorra o negra, ou dur, bonítol, sardines o embotit.

## Ingredients

* 500 g de farina de blat.
* 50 g de llevat.
* 1/2 got d'oli d'oliva.
* 1/2 got d'aigua (o un poc més, depenent de la farina).
* Sal
* 1 ou batut (opcional)
* Suc de taronja (opcional, substituint part de l'aigua)

## Estris necessaris

* Safa o galleda per pastar.
* Got
* Safata per al forn.

## Electrodomèstics necessaris

* Forn.

## Preparació

Primer posem l'oli, l'aigua i un grapadet de sal a la safata, desfem el llevat amb un poc de farina, i a continuació afegim la farina, i la mescla de farina amb llevat a la safata i ho pastem. Sabrem quan està preparada quan la massa deixe d'apegar-se a les mans.
Una vegada deixe d'apegar-se, posem un poc de farina al banc i acabem de pastar.
Deixem la massa fermentar en una safata neta i amb un poc de farina empolvorada pel damunt. Ha de reposar perquè puge, durant 2 o 3 hores, depenent de la calor.
Una vegada tenim la massa preparada, l'escampem a la llauna o safata per al forn i la deixem reposar uns minuts més mentre acabem de preparar el sofregit o recapte, que posarem damunt de la massa i esperarem altres 20 minuts abans de cuinar-la. La cuinarem al forn uns 25-30 minuts a 180-200 °C, fins que la vora de la pasta estiga seca, però sense que arribe a cremar-se.
Consell: el sofregit o recapte que se li posa damunt de la pasta, no ha d'estar calent.
# Llibre de cuina/Receptes/Coca de tomaca

Aquesta és una coca que pren com a base la massa de la coca de pasta bona. És una de les coques més típiques de la gastronomia valenciana, i com en quasi totes les coques, varia un poquet en cada comarca, poble o casa.

## Ingredients

* Pasta bona (de 500 g de farina)
* 5 tomaques trossejades
* 3 pebres roigs
* 1 pebre verd
* 5 o 6 alls
* Oli d'oliva
* Sal
* Sucre (opcional)
* Pebre roig (opcional)

## Estris necessaris

* Paella, cassola o calder fondo
* Ganivet
* Cullera

## Electrodomèstics necessaris

* Foguer de butà (o vitroceràmic, inducció...)

## Preparació

Per preparar el sofregit que després posarem damunt de la massa de la coca, abans de començar preparem les verdures, tallem les tomaques a trossos, ni molt grans ni molt menuts, els pebres tallats a trossos, d'aproximadament un dit de llarg i un dit d'ample.
A continuació, posem l'oli, per cobrir el fons de la paella, i una vegada estiga calent, afegim els alls, els pebres, les tomaques i un poc de sal, i ho sofregim tot durant 30 minuts aproximadament (podem afegir també el pebre roig donant-li una volta a l'oli calent abans de posar les verdures, però amb compte de què no es creme), tastem de sal i rectifiquem, si cal, amb sal i sucre.
Escampem el sofregit que hem fet per damunt de la massa que ja tenim estirada a la llauna o safata per al forn i, després de deixar-la reposar uns 20 minuts, la cuinem al forn uns 20-25 minuts a 180-200 °C, fins que la vora de la pasta estiga seca, però sense que arribe a cremar-se.
Consells:
* El sofregit, quan es posa damunt de la pasta, no ha d'estar calent.
* Quan estiga la coca feta es pot afegir per damunt ou dur ratllat, tonyina, tonyina negra o bonítol.
# Llibre de cuina/Receptes/Coca de verdures de temporada

Aquesta és una coca que pren com a base la massa de la coca de pasta bona. És una coca que es pot fer tot l'any amb les verdures que disposem, però guanya molt a l'estiu amb verdures i hortalisses de temporada, com ara els pebres, les tomaques, carabassins o les albergínies, que estan molt més gustoses.

## Ingredients

* Pasta bona (de 500 g de farina)
* 750 g de verdures (aproximadament)
* 2-3 alls
* Oli d'oliva
* Sal
* Pebre roig

## Estris necessaris

* Paella, cassola o calder fondo
* Ganivet
* Cullera

## Electrodomèstics necessaris

* Foguer de butà (o vitroceràmic, inducció...)

## Preparació

Primer rentarem i tallarem en daus les verdures. A continuació, en un poc d'oli sofregirem els alls laminats i quan comencen a daurar-se afegirem un poc de pebre roig i les verdures que tinga'm disponibles, caldrà fer una bona combinació perquè quede més gustosa.
Afegirem primer les verdures que necessiten més temps de cuita, com ara la ceba o el pebre, i després les que necessiten menys, com el carabassí o l'albergínia. Ho deixem cuinar sense parar de remenar fins que estiguen les verdures cuites, aproximadament 15 - 20 minuts a foc mitjà, i quan estiga cuit, tastem de sal i rectifiquem, si cal.
Escampem el sofregit que hem fet per damunt de la massa que ja tenim estirada a la llauna o safata per al forn i, després de deixar-la reposar uns 20 minuts, la cuinem al forn uns 20-25 minuts a 180-200 °C, fins que la vora de la pasta estiga seca, però sense que arribe a cremar-se.
Consells:
* El sofregit quan es posa damunt de la pasta, no ha d'estar calent.
* Quan estiga la coca feta es pot afegir per damunt ou dur ratllat, tonyina, tonyina negra o bonítol.
# Llibre de cuina/Receptes/Favada de marisc de Potries

Una recepta ràpida per preparar una favada de marisc.

## Ingredients

* 1 pot de fesols blancs.
* 200 g de llom de rap o mero arreglat en trossos.
* 200 g cloïsses.
* 150 g gambes pelades.
* 8 gambes roges.
* 4 cigales.
* 12 clòtxines.
* 1/2 l de caldo de peix.
* 1 ceba.
* 1 tomaca.
* 3 alls.
* 1 manoll de jolivert.
* 1 fulla de llorer.
* Oli d'oliva.
* Sal.

## Estris necessaris

* Cassola fonda.
* 1 cullera.
* 1 ganivet.
* 1 ratllador
* 1 plat.

## Electrodomèstics necessaris

* Foguer de gas o elèctric.

## Preparació

Abans de començar a cuinar, cal netejar les cloïsses perquè no els quede terra. Les posem en un recipient en aigua freda amb abundant sal, i les deixem mitja hora en l'aigua, passat aquest temps les aclarim bé i ja estan llestes per a cuinar-les. També rentem la resta del marisc i netegem les clòtxines. Piquem la ceba i els alls i ratllem la tomaca.
Comencem sofregint, a foc no molt fort, la ceba i els alls picats, i una vegada estiga la ceba començant a daurar-se, afegim la tomaca i sofregim. A continuació, afegim tot el marisc i el peix i sofregim durant 1 o 2 minuts. Seguidament, afegim el caldo de peix i ho deixem coure durant 10 minuts. Una vegada passats els 10 minuts, afegim els fesols i la fulla de llorer, i ho deixem coure 5 minuts més. Apaguem el foc, afegim el jolivert picat i ja està llest per menjar.
# Llibre de cuina/Receptes/Rap guisat de Potries

Rap cuinat de forma ràpida i sabrosa.

## Ingredients

* 800 g de llom de rap arreglat en trossos.
* 400 g cloïsses.
* 2 garbes d'alls tendres.
* Farina.
* Oli d'oliva.
* Sal.

## Estris necessaris

* Cassola plana.
* 1 cullera.
* 1 ganivet.
* 1 plat.
* 1 bol gran.

## Electrodomèstics necessaris

* Foguer de gas o elèctric.

## Preparació

Abans de cuinar-les, cal netejar les cloïsses perquè no els quede terra. Les posem en un recipient en aigua freda amb abundant sal, i les deixem mitja hora en l'aigua, passat aquest temps les aclarim bé i ja estan llestes per a cuinar-les.
Passar per farina els trossos de rap i fregir-los en oli d'oliva. Quan estiguen els traiem de la cassola i els reservem.
A continuació, sofregim els alls tendres, prèviament nets i tallats en trossos. Una vegada sofregits, afegim les cloïsses i el rap, una vegada s'òbriguen les cloïsses ja està llest el plat.
# Llibre de cuina/Receptes/Arròs caldós amb fesols, nap i penques

Es tracta d'un arròs d'hivern, que és quan millor estan els naps i les penques.

## Ingredients

* 350 g d'arròs.
* 1 napicol grandet.
* 2 penques de cardo
* 250 g de fesols blancs
* 1/2 pollastre trossejat.
* 250 g de costelles de porc trossejades.
* 1 os de maluc de vedella.
* 1/2 tomaca ratllada.
* 2-3 alls secs.
* 1/2 llima escorreguda.
* Safrà.
* Oli d'oliva.
* Sal.
* Aigua.

## Estris necessaris

* Cassola fonda.
* 1 cullera.
* 1 ganivet.
* 1 ratllador.

## Electrodomèstics necessaris

* Foguer de gas o elèctric.

## Preparació

Si els fesols són secs, el dia d'abans els posem a remulla.
Abans de començar preparem les verdures, trossejant-les i netejant-les, mantenint-les en recipients separats, ja que les afegirem en diferents moments. La tomaca la ratllarem, el napicol el pelarem i el farem a trossets, bastonets de la mida d'un dit, les penques les pelarem i les farem a trossos de dos dits d'ample més o menys.
Primer bullim les penques, canviant l'aigua al cap de 5 minuts, perquè no amarguen, afegint un raig de llima i reservem.
Afegim oli a la cassola per sofregir tots els ingredients, amb compte que no es cremen. Primer la carn, a continuació seguim afegint els alls, la tomaca, el napicol i les penques.
Una vegada estiga tot sofregit, afegim aigua i deixem coure, a foc no molt alt, durant 1 hora i 30 minuts, retirant la bromera quan isca. La quantitat d'aigua serà de 4 parts d'aigua per 1 d'arròs i controlarem el nivell on queda l'aigua en la cassola per a afegir la que s'evapore.
Quan ja ha passat aquest temps, reposem l'aigua fins al nivell d'abans, tastem per si cal rectificar de sal, afegim l'arròs i el safrà i deixem coure fins que l'arròs estiga al seu punt.
# Llibre de cuina/Receptes/Arròs caldós amb galeres, sepionets i carxofes

Es tracta d'un arròs d'hivern que es pot menjar caldós o sec en paella.

## Ingredients

* 400 g d'arròs.
* 500 g de sepionets
* 8 galeres.
* 400 g de carxofes.
* 250 g de faves.
* 1 garba d'alls tendres.
* 250 g de tomaca ratllada.
* 100 g de pésols (opcional).
* Safrà.
* Oli d'oliva.
* Sal.
* Aigua.

## Estris necessaris

* Cassola fonda o paella.
* 1 cullera.
* 1 ganivet.
* 1 ratllador.

## Electrodomèstics necessaris

* Foguer de gas adequat a la mida de la paella.

## Preparació

Abans de començar preparem les verdures, trossejant-les i netejant-les, mantenint-les en recipients separats, ja que les afegirem unes darrere de les altres. També netejarem els sepionets i rentarem les galeres. Afegim oli a la paella i una vegada anivellada, encenem el foc per començar a sofregir les galeres, que reservem una vegada estiguen sofregides. Després sofregim els alls tendres i la tomaca, i, a continuació, la resta de verdures, faves, pésols i carxofes, anant amb compte per a que no es cremen. Quan estiguen sofregides les verdures, afegim els sepionets i sofregim 2 minuts sense parar de remenar. A continuació, afegim 3 parts d'aigua per 1 d'arròs i controlem el nivell on queda l'aigua en la paella. Deixem tots els ingredients bullint a foc no massa fort durant 30 - 45 minuts fins que les verdures estiguen cuites. Reposem l'aigua fins al nivell d'abans, afegim l'arròs, el safrà i les galeres, el distribuïm per tota la paella i tastem i rectifiquem de sal. Deixem coure fins que l'arròs estiga al seu punt.

## Opció arròs caldós

Per a l'arròs caldos, emprarem una cassola fonda i seguirem els passos anteriors. Per a l'arròs caldós, posarem 4 parts d'aigua per 1 d'arròs.
# Llibre de cuina/Receptes/Bonítol al forn de Potries

Es tracta d'un plat típic a alguns pobles de la comarca de la Safor, el bonítol, és un peix salat, també anomenat bonyítol que es cuina en cassola plana de fang al forn.

## Ingredients

* 2 bonítols o bonyítols salats.
* 6 creïlles mitjanes.
* 4-5 tomaques.
* 1 garba d'alls tendres.
* 80 g de pinyons.
* 1 manoll de jolivert fresc.
* 4 fulles de llorer.
* 1 cullerada de pebre roig.
* Oli d'oliva.
* Sal (opcional).
* 1 got d'aigua.

## Estris necessaris

* Cassola plana, preferentment de fang.
* 1 cullera.
* 1 ganivet.
* 1 ratllador.

## Electrodomèstics necessaris

* Forn.

## Preparació

Els bonítols es posen prèviament a desalar submergint-los en aigua, la nit abans de cuinar, efectuant 3 o 4 canvis d'aigua.
Per començar, s'escorre bé el bonítol i s'asseca amb paper de cuina, es pelen les creïlles, tallant-les a rodanxes d'aproximadament un dit de grossor i es ratllen les tomaques. També es laminen els alls, no massa fins i es pica el jolivert.
Per preparar el plat, es col·loquen les creïlles en el fons de la cassola, salant-les si vos agrada el menjar sentit de sal. A continuació es posa per damunt de les creïlles una capa amb la mitat de la tomaca ratllada, i damunt de la tomaca, la mitat dels alls, el jolivert i els pinyons. Seguidament, es posen els bonítols amb la pell cap amunt i les fulles de llorer al voltant. Finalment, s'escampa la resta de tomaca ratllada cobrint els bonítols, i afegim l'aigua, un bon raig d'oli i es decora per damunt amb la resta dels alls, el jolivert i els pinyons.
S'introdueix la cassola al forn, prèviament calent a 250 °C, amb foc dalt i baix durant 30-40 minuts, baixant la temperatura a 180 °C quan comence a bullir. Quan les creïlles estiguen cuites el plat estarà enllestit.

## Curiositat

A Potries, des de fa anys, se celebra un concurs de bonyítol la vespra del 9 d'Octubre per sopar.
# Llibre de cuina/Receptes/Bunyols de carabassa de Potries

Es tracta d'un menjar típic valencià, amb algunes variacions depenent del poble o la comarca on es prepare. A Potries hi ha molta tradició de fer-los a la tardor i l'hivern, especialment per Sant Blai.

## Ingredients

* 1 kg de carabassa (torrada o bullida).
* 100 g de llevat.
* 300-400 g de farina.
* Oli de gira-sol.
* Sucre

## Estris necessaris

* Cassola per bullir la carabassa o bandeja per torrar-la al forn.
* Safa o galleda per pastar.
* Safa més menuda per banyar-se la mà.
* 1 cullera.
* 1 ganivet.
* 1 paella o calder fondo.
* 1 pal o cullera llarga per donar la volta als bunyols
* Escumadora
* Safata
* Paper de cuina absorbent

## Electrodomèstics necessaris

* Forn (opcional).
* Foguer, preferentment de butà.

## Preparació

Primer s'ha de bullir, amb poca aigua o torrar la carabassa i llevar-li la pell i les pepites. Si la bullim, cal escórrer-la bé.
A continuació pastem la carabassa amb la farina i el llevat. La quantitat de farina variarà depenent de la quantitat d'aigua de la carabassa. Ha de quedar una pasta homogènia i blaneta.
Deixem la pasta reposar perquè puge, durant 2 o 3 hores, depenent de la calor, la massa ha de pujar prou.
Una vegada tenim la massa preparada, ens preparem per a la segona part, crear i fregir els bunyols.
Per una banda, calfem l'oli en la paella o calder fondo, també preparem una safa amb aigua i la posem prop d'on estarem fregint els bunyols, i tindrem preparada una safata amb paper absorbent per a quan traguem els bunyols.
Mullem en la safa d'aigua la mà dreta, agafem un pilot de pasta amb la mà esquerra i li donem forma amb la mà dreta i deixem caure el bunyol dins de l'oli calent per fregir-lo (és recomanable soltar el bunyol prop de l'oli perquè no esguite). Cal girar-lo quan estiga fregit per una banda i fregir-lo per l'altra banda. Una vegada veiem que estan fregits sense que es passen, els traiem i els deixem un poc escórrer damunt del paper absorbent.
Per a menjar-los, es poden posar sucre per damunt, o també mullar-los en xocolate desfet.

## Curiositat

A Potries, des de fa anys, la Confraria del Carme i els Festers preparen bunyols per a vendre'ls durant el Porrat de Sant Blai.
# Llibre de cuina/Receptes/Coca d'espinacs

Aquesta és una coca que pren com a base la massa de la coca de pasta bona. És una coca que es pot fer tot l'any amb espinacs congelats, però guanya molt amb pésols frescs quan és temporada. També es poden substituir els espinacs per altres plantes o herbes mengívoles com la cama-roja, dent de llegó, rosella o llicsó.

## Ingredients

* Pasta bona (de 500 g de farina)
* 500 g d'espinacs
* 2-3 alls
* Oli d'oliva
* Sal
* Pebre roig
* Un grapat de pinyons o panses (opcional)

## Estris necessaris

* Paella, cassola o calder fondo
* Ganivet
* Cullera

## Electrodomèstics necessaris

* Foguer de butà (o vitroceràmic, inducció...)

## Preparació

En un poc d'oli sofregirem els alls laminats i quan comencen a daurar-se afegirem un poc de pebre roig i els espinacs ben rentats i escorreguts (o les herbes que preferim). Ho deixem cuinar sense parar de remenar fins que estiguen cuits, aproximadament 15 - 20 minuts a foc suau, quan estiga cuit, tastem de sal i rectifiquem, si cal.
Escampem el sofregit que hem fet per damunt de la massa que ja tenim estirada a la llauna o safata per al forn i, després de deixar-la reposar uns 20 minuts, la cuinem al forn uns 20-25 minuts a 180-200 °C, fins que la vora de la pasta estiga seca, però sense que arribe a cremar-se.
Consells:
* El sofregit quan es posa damunt de la pasta, no ha d'estar calent.
* Es pot afegir al sofregit un grapat de panses o pinyons.